钦定古今图书集成/明伦汇编/闺媛典/第127卷 > 蔡安继室黄妙观
## 钦定古今图书集成/明伦汇编/闺媛典/第127卷 > 蔡安继室黄妙观

按《龙溪县志》：“黄妙观，字微志，黄思甫女，潮阳令蔡安
继室也。元至正丙午，安赴京，便道过家，时陈友定兵
陷漳州，安被擒，黄年二十七。安与黄诀曰：‘此行生死
未可期，汝不能守，须再事他人’。黄揜泪答曰：‘何薄妾
之甚’？”遂剪发自誓，安果不还。黄纺绩教子，矢志靡他。
母欲夺其志，黄始终不易。洪武间，有司以闻，诏旌表，
复其家。